cyanic-selkie/wikianc huggingface dataset:
Рајан Гигс
Почетоците на кариерата
Од почетокот на сезоната 1992-93, прва сезона од новоформираната Премиер лига, Гигс беше цврсто естаблирам како прв избор за левата крилна позиција на Јунајтед, и стана познат како еден од најневероватните млади фудбалери во Британскиот фудбал, каде што исто така Гигс беше познат како поневеројатна половина од двете англиски најдобри млади крила, заедно со Стив МекМанаман, кој беше копија од ерата на крилата на Стенли Метјуз во 1950-тите, и за нивната можност да ја ,, посрамотат одбраната со нивните итри движења, кои премногу често немаа финален допир кој го посакуваа”. Гигс, како водач во ова ново заживнување на брз модерен фудбал после традиционалните години на стиловите на долги топки од претходните декади, играше клучна улога во преобразувањето на англискиот фудбал, и му помогна на Јунајтед за нивната прва шампионска титула во лигата по 26 години, и покрај тоа што не дојдоа на врвот дури до Божиќ и ја победија конкуренцијата од тогаш големите вложувања на Астон Вила и Блекбурн Роверс како и изненадувањето во шампионската битка Норич Сити.
2000–2005
Гигс стана играчот со најдолг стаж во Јунајтед по повлекувањето на Денис Ирвин во мај 2002 година, и стана значаен дел од клубот, и покрај тоа што сè уште имаше дваесеттина години. Гигс продолжи со брилјантната игра и во четирите години што следеа по тројната круна во 1999 година. Јунајтед беа шампиони во Премиер лигата во три од четирите години што следеа по тројната круна, како и беа трипати во четвртфиналињата на УЕФА Лигата на шампиони и еднаш полуфиналисти во истата лига. Ја прослави неговата десетгодишнина на Олд Трафорд со специјален меч против Селтик на почетокот на сезоната 2001-02. Како и да е, ова беше една од најразочарувачките сезони за Јунајтед откако Гигс играше за нив, како резултат на лошата натпреварувачка форма на почетокот на зимата која ги чинеше титула во Премиер лигата и изненадувачко испаѓање од Лигата на шампионите со головите во гости во полуфиналето од германските аутсајдери Баер Леверкузен. Година подоцна, во есента 2002 година, Гигс го постигна неговиот стоти гол во кариерата во нерешениот натпревар со Челзи на Стемфорд Бриџ. Тој играше во неговиот четврт триумф во ФА купот на 22 мај 2004 година, што го направи еден од само двајцата играчи (другиот е Рој Кин) што го освоиле овој трофеј четири пати додека играле за Манчестер Јунајтед. Тој исто така заврши и како вицешампион трипати (1995, 2005 и 2007 година). Неговото учество во победата над Ливерпул во септември 2004 година го направи третиот играч кој изиграл 600 натпревари за Јунајтед, заедно со Сер Боби Чарлтон и Бил Фоулкс. Тој беше вклучен во Куќата на славните на Англискиот фудбал во 2005 година како благодарност за неговиот придонес кон Англискиот фудбал.
Од 2006
Гигс го постигна својот стоти лигашки погодок за Јунајтед против Дерби Каунти на 8 декември 2007 година, што Јунајтед го доби со 4-1. Уште значајни настани беа достигнати: на 20 февруари 2008 година кога го забележа стотиот настап во УЕФА Лигата на шампиони во меч против Лион и на 11 мај 2008 фодина кога влезе како замена за Парк Џи-Сунг и го изедначи рекордот на Сер Боби Чарлтон од 758 настапи за Јунајтед. Гигс го постигна вториот погодок во тој меч, кој му ја донесе него, и на Јунајтед десеттата Премиерлигашка титула. Десет дена подоцна, на 21 мај 2008 година, Гигс го помина рекордот на Боби Чарлтон во настапи за Јунајтед кога влезе во 87-мата минута како замена за Пол Сколс во финалето од Лигата на шампионите против Челзи. Јунајтед го доби финалето, поразувајќи ги Челзи 6-5 на пенали откако резултатот по проделженијата беше нерешен 1-1. Гигс со победата на пенали за Јунајтед му се придружи на Стив МекМанаман и на тимскиот колега Овен Харгрејвс како единствени Британски фудбалери кои играле и победиле во повеќе од едно финале во Лигата на шампиони. (Ова не важи за Купот на Европа во кој неколку играчи на Нотингем Форест го достигнаа ова во 1979 и 1980 година и за неколку играчи на Ливерпул кои победија во 1977, 1978, 1981 и 1984 година) Гигс го подигна трофејот од Лигата на шампионите со Рио Фердинанд како капитен откако Гери Невил беше надвор од игра речиси цела сезона поради повреда. На почетокот на сезоната 2008-09 за Манчестер Јунајтед, Сер Алекс Фергусон започна да го позиционира Гигс во центарот на средината, позади напаѓачите, наместо на неговата омилена крилна позиција. Гигс оттгаш се адаптираше многу добро на неговата нова позиција и направи две асистенции во натпреварите против Миделсброу и Алборг. Сер Алекс Фергусон во интервју кажа, ,,(Гигс) — многу корисен играч, ќе наполни 35 години овој ноември но на 35 може да биде сè уште клучен играч за Јунајтед. На 25 години, Рајан ги разбиваше одбранбените играчи со продори кон корнер знамето, но на 35 години, ќе игра подлабоко.” Гигс започна да зема тренерска значка и Фергусон посочи дека би сакал Гигс да биде во неговиот тренерски персонал откако ќе се пензионира како што направи Оле Гунар Солскер.
Интернационална кариера
Роден во Кардиф од велшки родители, Гигс го претставуваше Велс на интернационално ниво. Како младинец, Гигс беше капитен на Англиските ученици. Наспроти популарноста која ја добиваше, тој никогаш не беше достапен за тимот на Англија (достапноста на школско ниво зависеше од местото на училиштето, во случајот на Гигс средното училиште Морсајд во Салфорд). Тој изјави дека секако би избрал да игра за Велс. Кога го направи неговото интернационално деби во 1991 година, го собори рекордот за најмлад дебитант за Велс и го држеше додека не беше соборен од Рајан Грин во јуни 1998 година. Тој доби 64 натпревари, и постигна 12 голови за репрезентацијата на Велс помеѓу 1991 и 2007 година. Беше назначен за капитен на Велс во во 2004 година. За време на квалификациите за Светското првенство во 2006 година на 12 октомври 2005 година против Азербејџан, Гигс постигна ретки два погодоци во победата на Велс од 2-0 но Велс неуспеа да се пласира во плејофот. Како што одигра тогаш, следејќи победата на Бразил од 2-0, тренерот на Бразил Дунга му упати комплимент на Гигс изјавувајќи дека би можел да игра за петкратните светски шампиони заедно со свезди како што се Кака и Роналдињо. Гигс го најави неговото пензионирање од меѓународниот фудбал во среда, 30 мај 2007 година, на прес конференција одржана во салата на хотелот Гламорган, ставајќи крај на шеснаесетгодишната интернационална кариера. Тој кажа дека ќе се концентрира на кариерата со Јунајтед и дека тоа е главна причина за неговото повлекување. Неговиот последен натпревар за Велс, и како капитен, беше на квалификациите за европското 2008 година против Чешка на 2 јуни во Кардиф. Го доби шеесеттиот натпревар на овој натпревар и ја доби наградата играч на натпреварот откако Велс изигра нерешено 0-0. Во ноември, беше еден од трите играчи во најтесна номинација од Асоцијацијата на Велшки фудбалери за наградата Велшки играч на годината, која му припадна на Крег Белами. Во интервју за Вестерн Маил на 26 март 2010 година, Гигс посочи дека можеби би се повлекол од интернационалното пензионирање за неговата земја во кампањата за квалификациите за УЕФА европското 2012, за да го покрие отсуството на повредениот Арон Рамзи. Потоа ја измени изјавата за радиото BBC Манчестер, велејќи дека би се вратил да игра за Велс само во итна ситуација.
Дисциплина
Гигс никогаш не беше исклучен додека игра за Манчестер Јунајтед и само еднаш кога играл за Велс, на 5 септември 2001 година на квалификациите за Светско првенство против Норвешка. Гигс го доби вториот жолт картон во 86-тата минута. Во ноември 2003 година, беше прогласен за виновен за од страна на ФА за неговото однесување на битката на Олд Трафорд против Арсенал. Истата недела, Гигс доби два меча суспензија од интернационален фудбал за намерно удирање со лакт во лицето на рускиот играч Владимир Евсеев во првиот натпревар од плејофот за Еуро 2004 година. Ударот не го виде судијата Лусилио Батиста, но Гигс беше подоцна казнет користејќи го видео доказот.
Препораки
Гигс беше употребуван во реклами за Рибок (Reebok), Sovil Titus, Citizen Watches, Givenchy, Fuji, Patek Phillipe, Quorn Burgers, ITV Digital и Celcom. Според овој член од BBC Спорт: ,, Во раните 1990-ти, Гигс беше Дејвид Бекам дури и пред Бекам да заземе место во првиот тим на Јунајтед. Ако го ставите неговото лице на насловнастрана на фудбалски магазин, тоа би ви гарантирало најголема продажба во годината. Зошто? Човек би го купил за да прочита за ,новиот Бест’ а девојките би го купиле затоа што тие го сакаа неговото лице на нивните ѕидови во спалните соби. Гигс имаше договор од милион фунти (со Reebok ), профитабилни спонзорски договори на далечниот исток (со Fuji) и славнити девојки (Дани Бер, Давина Тејлор) во времето кога Бекам беше пуштен на позајмица во Престон Норт Енд.” Гигс кажа дека намерно го избегнува медиумското внимание. ,,Ништо не можеше да ме подготви кога бев втурнат во центарот на вниманието на 17 години,” рече Гигс. ,,Бев во весниците, магазините, на телевизија и сите на улица ме препознаваа. Беше чудно за мене и се справував со тоа трудејќи се да не привлечам внимание. Јас само се обидував да бидам каков што бев прет тоа.” На тежината на неговата слава, врските на Гигс го принудија да го измени пристапот кон медиумите. Гигс зборуваше за тоа дека решил да се држи понастрана од јавноста- начин на кој му беше судено да заврши како славна личност некогаш во средината на 1990-тите. ,,Големата врска што ја имав со ТВ презентерката Дани Бер беше пресвртна точка замене”, рече Гигс. ,,Пред да знам, ние бевме фотграфирани пред мојата куќа и камерманите не следеа секогаш. За тоа време почувствував дека мојата рекламна работа влијае на мојата работа исто така. Помислив не, фудбалот е мојот леб и путер. Бил, и секогаш ќе биде на прво место”, изјави за Дејли Мирор.
Брак
Гигс се ожени со неговата долгогодишна партнерка, Стејси Куки, на приватна церемонија на 7 септември 2007 година. Тие имаат две деца, и двете родени во Салфорд: Либерти Беу (позната како Либи, родена 2003 година) и Зах Џозеф (роден 2006 година), и живеат во Ворсли, Салфорд.
NGC 7119/1
NGC 7119/1 — спирална галаксија во соѕвездието Жерав, заведена во Новиот општ каталог на длабоконебесни тела.
Рајан Гигс
Активности
Во скоро време, Гигс стана претставник на УНИЦЕФ, промовирајќи кампања во 2002 година да се заштитат децата од убивањето со нагазни мини. Гигс го посети проектот на УНИЦЕФ во Тајланд и изјави за BBC: „Како фудбалер не можам да замислам живот без употребување на една од моите нозе... За жал тоа е точно она што им се случува на илјадници деца секоја година кога случајно ќе нагазат на нагазна мина.”
NGC 7119/1
Објектот бил предмет и на други истражувања, па освен како NGC 7119/1 се споменува и како NGC 7119A, ESO 288-2, AM 2143-464.
Откривање
Објектот е откриен на 6 септември 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 7119/1 е од видот SBbc. Видливиот сјај со голо око изнесува 12,8 m, а оној во рамките на интервалот од минималната до максималната честота 13,6 m, додека површинскиот сјај изнесува 12,7 m/лм2. NGC 7119/1 има привидни димензии од 1,2' х 0,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 21 ч 46 м 15,7 с, а неговата деклинација, односно висината на лакот на тој агол, -46° 30' 56"". Положбениот агол на објектот е во износ од 130°.
Други поделби
Проучување на NGC 7119/1 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 67325. Во рамките на атласот на длабокото небо, Уранометрија 2000.00, објектот припаѓа на групата означена со бројот 413; додека во Каталогот на основни ѕвезди (GSC) е групиран под бројот 8437. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
Ула Виген
Ула Виген (родена 1942 година) е шведска сликарка. Виген е позната по нејзините слики кои толкуваат електронски кола, интегрални кола и шематски дијаграми. Во доцните 1960-ти, таа била позната и по нејзините слики со фигури.
Ран живот и образование
Виген е родена во Стокхолм во 1942 година. Студирала на Уметничката академија во Стокхолм од 1962 до 1963 година, на Кралскиот колеџ за уметност во Стокхолм од 1967 до 1972 година, на Нордискиот психотерапевтски колеџ од 1972 до 1974 година и на Универзитетот за психологија во Стокхолм од 1978 до 1986 година
Џенинг Јанг
Џенинг Франклин Јанг (楊振寧 ), исто така познат како Јанг Зенинг, е кинеско-американски физичар кој работи на статистичка механика и честична физика. Тој и Ли Џенгдао ја добиле Нобеловата награда за физика во 1957 за нивната работа на паритетната неконзервација на слабото заемнодејство. Двајцата експериментално докажале дека еден од основните квантномеханички закони, конзервацијата на паритетот, е поништен во т.н. слаби јадрени реакции, тие јадрени процеси кои резултираат во емитувањето на бета или алфа честичките.
Животопис
Јанг е роден во Хефеј, Анхуеј, Кина. Неговиот татко, Јанг Вучих (楊武之) (1896–1973), бил математичар, а неговата мајка, Лу Менгхуа (羅孟華), била домаќинка. Јанг посетувал основно и средно училиште во Пекинг, а есента 1937 неговото семејство се преселило во Хефеј по јапонската окупација над Кина. Во 1938 се преселиле во Куенминг, Јунан, каде се наоѓал Линдскиот универзитет. Истата година, како студент во втора година, Јанг ги поминал пријавните испити и студирал во Линдскиот универзитет. Ја добил професорската диплома во 1942, со неговата теза за примена на групна теорија на молекуларни спектри, под надзор на Тају Ву. Тој таму продолжил да студира постдипломски курсеви две години под надзор на Ванг Жукси, работејќи на статичка механика. Во 1944 магистрирал во Цинхујскиот универзитет, кој се преместил во Куенминг за време на Кинеско-Јапонската војна (1937-1945), а подоцна бил награден со стипендија формирана од страна на владата на САД употребувајќи дел од парите кои Кина била приморана да ги плати по Боксерското востание. Било одложено една година, период во кој Јанг предавал во средно училиште како професор и студирал теорија на поле.
Од 1946, Јанг студирал со Едвард Телер (1908–2003) во Чикашкиот универзитет една година како асистент на Енрико Ферми. Во 1949 бил поканет да истражува во институтот за напредни студии во Принстон, Њу Џерси, каде започнал период на плодна соработка со Ли Џенгдао. Тој станал постојан член на институтот во 1952 и професор во 1955. Во 1963, Princeton University Press го објавил неговиот учебник, „Елементарни честички“. Во 1965 се преселил во Њујоршкиот државен универзитет во Стони Брук, каде што бил наречен „Алберт Ајнштајнов професор по физика“ и прв директор на новосоздадениот институт за теориска физика. Денеска институтот е познат како „Џенинг Јангов институт за теориска физика“.
Се пензионирал од Стони Брук во 1999, задржувајќи ја титулата на почитуван професор. Во 2010, Стони Брук во чест на придонесот на Јанг за универзитетот, најновата градба, интернат, е именувана „C. N. Yang Hall“.
Јанг ја посетил територијата на Кина во 1971 за првпат по затоплувањето на кинеско-американските односи и вложил големи напори во помагањето на кинеската заедница на физичари за повторна изградба на истражната атмосфера која била уништена од радикалните политички движења за време на Културната револуција. По пензионирање од универзитетот во Стони Брук се вратил како почесен директор во Цинхујскиот универзитет, Пекинг, каде тој е професор на Хуанг Јибејлу Каикун во центарот за напредни студии (CASTU). Тој е исто така на чело на судискиот одбор за Шавовата награда и е познат професор во Кинескиот универзитет во Хонгконг.
Личен живот
Јанг во 1950 се оженил со Чили Ту (杜致禮), професорка. Заедно имаат два сина и една ќерка, Франклин Џуниор, Гилберт и Јули. Таткото на неговата жена, Ду Јуминг бил куоминтангски армиски генерал кој бил воен заробеник на крајот на кинеската граѓанска војна. Неговата првата жена Ту починала зимата 2003. Јанг се оженил со дваесет и осум годишната Венг Фан (翁帆), во декември 2004.
Окулу религиозното гледиште на Јанг, тој е агностик.
Стариот Вујадин
Стариот Вујадин (српски: Стари Вујадин) е српска епска (ајдучка) песна.
Содржина
Една девојка го колни своите очи кои не виделе како Турците од Ливно ги водат заробени стариот ајдук Вујадин, со неговите два сина - Милиќ и Вулиќ Вујадиновиќ. Кога се приближиле до Ливно, Вујадин им кажал на синовите дека Турците ќе ги мачат, но дека тие треба да бидат храбри и да не ги предадат своите другари и јатаците. Откако биле затворени три дена, Турците го извеле Вујадин и започнале да го мачат: најпрвин му ги скршиле нозете и рацете, а потоа му ги извадиле очите, барајќи од него да ги предаде другарите. И покрај мачењето, Вујадин бил цврст, велејќи дека штом не ги предал другарите, кога му ги кршеле нозете со кои бегал од потерите и кога му ги кршеле рацете со кои се борел, сигурно нема да ги предаде поради очите, кои биле лакоми по богатството на трговците што поминувале по планината.
Осврт кон песната
Ликот на Стариот Вујадин не е познат во историјата, но се претпоставува дека тој бил некој познат ајдук. Исто така, не се познати ниту неговите синови. Народниот пејач го претставил како сериозен, мирен, непоколеблив и решителен. Тој ја игра улогата на победник во мачењето, зашто дури со скршени раце и нозе, тој им се потсмева на Турците кои му ветуваат дека ќе му ги остават очите ако признае. Така, тој умира со гордост и до крајот останува човек пред другарите.
Барбара Џеп
Барбара Џеп (21 мај 1921 Аџиски одмор, Мпумаланга – 20 јуни 1999 Јоханесбург) била јужноафрикански ботанички уметник. Родена во рударски град, таа била ќерка на Виктор Бреретон, геодет и Гледис Еванс. На рана возраст нејзината мајка ја запознала со светот на дивите цвеќиња.
Таа била во брак со Карл Луис Џепе, психијатар. Двојката имала четири деца: Ли, Мари, Карл и Дејвид. Дваесет години од нејзиниот брак, таа ја илустрирала својата прва книга „Дрвја и грмушки на Витвотерсранд“ (Универзитетско издание Витвотерсранд) со која оставила свој белег на полето на ботаничката уметност.
Во период од три години, таа поминала една година во Кејп, илустрирајќи го и пишувајќи го текстот за нејзината книга за светилки на Кејп. Оваа страст за светилки резултирала со објавување на пролетните и зимските цветни светилки на Западен Кејп (Оксфорд Универзитетски Прес, 1989). Нејзината конечна работа за Кокичиња била објавена во 2017 година од Кју Публишинг со дополнителни илустрации на нејзината ќерка, Ли Војгт, и текст на Греам Данкан.
Покрај нејзините ботанички слики, Барбара Џепе имала голема љубов кон пеперутките и многу сликала за пријателите и семејството. Таа, исто така, повремено се впуштала во сликање пејзажи.
Таа починала на 78-годишна возраст во Јоханесбург од компликации по заболување од пневмонија.
Бјанка Валин
Бјанка Валин (родена на 1 октомври 1909 година во Рим, починала на 5 јануари 2006 година во Стокхолм), била шведска уметница.
Биографија
Бјанка Валин пораснала во Стокхолм, Шведска. Таа била ќерка на шведскиот уметник Дејвид Валин (1876–1957) и неговата сопруга Елин Валин (1884–1969), Стокхолм. Нејзиниот татко добил стипендија, па семејството живеело во Рим во Италија и во Париз во Франција неколку години и се преселило во Стокхолм во 1913 година. Оттогаш Стокхолм постанува нејзиниот роден град. Нејзиниот брат бил уметникот Сигурд Валин (1916–1999), а вујко и бил уметникот Карл Е. Валин (1879–1968). Нејзиното образование било под влијание на работата на нејзиниот татко како уметник и веќе како дете научила да црта. Како ќерка во ова уметничко семејство Бјанка Валин исто така рано ги покажала сопствените уметнички таленти и рано знаела дека сака да стане уметник. Во 1935 година Бјанка Валин се омажила за Габор Корнел Толнаи (1902–1982), унгарски дипломиран инженер од Будимпешта. Тие се населиле во Брома, кварт во западниот дел на Стокхолм, и имале три ќерки, Ева (родена 1939 година), Моника (родена 1942 година) и Хилеви (родена 1944 година).
Студии
По средношколскиот испит во 1929 година во Nya Elementarskolan за девојки – Ahlströmska skolan на Kommendörsgatan 31 во Стокхолм, таа сакала да постане уметник. Бјанка Валин започнала да учи една година, во 1929–1930 година, во Уметничката школа на Едвард Бергрен и Готфрид Ларсон во Стокхолм за да научи сликарство и цртање. Училиштето за уметници се наоѓало на Кунгсгатан 28 во Стокхолм. Како наставници во училиштето, Едвард Бергрен поучувал сликарство, Готфрид Ларсон по скулптура и Аке Кумлиен по наука за материјали.
Слики со масло
„Патувањето е убав дел од животот“, рекла таа. Бјанка Валин сакала да патува, бидејќи тоа ѝ дава инспирација, промени и нова способност за создавање. За да добие мотиви да слика, таа многу патувала и на север и на југ од Шведска, Скандинавија и други земји во Европа. Сликала мотиви од Германија, Унгарија, Франција, Холандија, Данска и Норвешка. Како уметник Бјанка Валин главно сликала во масло, но била и сликар и графичар. Таа постанала многу вешта да го искаже она што го гледа. Нејзините слики во масло биле многу реални. Нејзините дела вклучуваат пејзажи, композиции со фигури, слики од мртва природа, цвеќиња и портрети. Таа сликала теми од брегот на Сканија („ Скане “) на југот на Шведска, шведските Алпи на северот на Шведска и Архипелагот.
Изложби и портрети
Таа организирала и многу изложби на свои слики, особено во Стокхолм. После тоа се здобила со добра репутација, а талентот за сликање во масло ја прославил и имала успешна кариера. Голем број успешни луѓе во Стокхолм и други градови нарачале портрети од неа. Нејзината вештина како сликар на портрети била и причината поради која била нарачана да наслика портрет меѓу другите и на шведскиот принц Густаф Адолф во 1939 година. По неколку написи во весниците го добила прекарот „Сликарката на принцот“. И портретот во масло и цртежот на јаглен на овој портрет се вклучени во збирките на шведскиот крал Карл XVI Густаф. Некои од другите портрети на успешни луѓе моментално се во различни официјални згради во Шведска.
Бјанка Валин сликала од почетокот на 1930-тите до крајот на 1990-тите. Дури и на крајот на 1990-тите таа била продуктивна и активен уметник. Сакала да слика и имала креаторска радост во сликањето. Имала голем интерес за антиквитети и сакала да посетува аукции. „Никогаш нема да бидам постар граѓанин“, рекла таа, бидејќи сликала за нејзиниот квалитет во животот.
Застапени
Бјанка Валин е, меѓу другото, претставена во колекцијата Norrköping на советниците на градот од претседателите (портрет претставува град советник Нилс Sjöström, 1935), портрет колекција на Sparbanken во Enköping (портрет претставува генерален директор Клес Брунберг, 1935), директор Хуго Уметничка колекција на Хамар, Гетеборг ( Хуго Хамар бил шведски стопанственик во Гетеборг) и Неговото Височество Уметничката колекција на кралот Карл XVI Густаф.
Хонда
Моторната компанија Хонда (јапонски: Honda Giken Kōgyō Kabushiki-gaisha) е јапонска мултинационална корпорација првенствено позната како производител на автомобили и мотоцикли.
Хонда е најголем светски производител на мотоцикли, како и најголем светски производител на мотори со внатрешно согорување мерени според волуменот, произведувајќи повеќе од 14.000.000 мотори со внатрешно согорување секоја година. Хонда го надминала Нисан во 2001 година и станала вториот по големина јапонски производител на автомобили. Во август 2008, Хонда го надминала Крајслер како четврти по големина автомобилски производител во САД. Хонда е шести по ред автомобилски производител во светот.
Историја
Основачот на Хонда, Soichiro Honda, уште од мали години се интересирал за автомобили. Тој работел како механичар во една јапонска работилница, Art Shokai, каде што ги дотерувал автомобилите и ги спремал за трки. Како самоук инженер, тој подоцна работел на клип дизајн кој се надевал дека ќе го продаде на Тојота. Првите нацрти од неговиот дизајн биле одбиени и Soichiro работел многу внимателно за да го усоврши дизајнот, па дури и се вратил на училиште и го заложувал накитот на неговата сопруга. На крајот, тој потпишал договор со Тојота и изградил фабрика за изработка на клипови за нив, која била уништена во земјотрес. Поради недостаток на гас за време на Втората светска војна, Хонда не бил во можност да го користи своето возило, а неговата идејата за приложување на мал мотор на неговиот велосипед привлекла многу љубопитство. Тој потоа го формирал Хонда Техничкиот Истражувачки институт во Хаматцу, Јапонија, за се развој и производство на мали 2-циклусни мотори. Повикувајќи над 18.000 сопственици на продавници за велосипеди низ Јапонија да учествуваат во ревитализацијата на една нација растргната од војната, Soichiro добил доволно капитал за да го конструира својот прв мотоцикл, Хонда Куб. Ова ќе го означи почетокот на Моторната компанија Хонда, која ќе се зголеми за кратко време и подоцна да стане најголемиот светски производител на мотоцикли од 1964 година.
Првиот произведен Хонда автомобил беше T360 мини пикап камион. А првата кола произведена од Хонда е S500 спортскиот автомобил. Неговите задни тркала управувани од синџири укажуваат на потеклото на мотоциклите на Хонда.
“Хонда” на јапонски значи “вкоренето поле” или “оригинално поле”.
Потекло на заштитниот знак
Додека заштитниот знак на Хонда бил регистриран во Јапонија од 13 ноември 1953 година, дури една деценија подоцна компанијата поднесе барање за регистрација на заштитниот знак во САД. Во петок, на 30 август1963 година, Honda Giken Gokyo Kabushiki Kaisha од Токио, Јапонија поднесе барање од USPTO за два заштитни знака.
На истиот датум, 30 август 1963 година, Хонда поднесе втор заштитен знак кај USPTO. Вториот заштитен знак беше крилестиот дизајн на логото HM којшто Хонда го имаше регистрирано во Јапонија од 15 јуни 1962 година. Крилестиот HM знак е исто така во производите од не метален градежен материјал и се применува за стоки и услуги за копнени возила, имено, моторни возила, мотоцикли и камиони. USPTO ја одобри регистрацијата на 15 септември 1964 година.
Како забелешка, USPTO отпрвин ја одбиваше апликацијата на Хонда и за обичниот и за крилестиот HM знак. Канцеларијата на САД за заштитни знакови посочи два други HM заштитни знака кои најверојатно ќе предизвикаат конфузија, грешка или залажување. Покрај тоа тие утврдија дека идентификацијата на стоката е премногу широка и неопределена. Еден од збунувачките HM заштитни знака е САД регистрацијата со број 748,4794 за пневматски гуми, во сопственост на B.F. Goodrich. Другиот збунувачки знак е за Holman & Moody автомобилските тела и рамки, САД Регистрација број 708.684. Хонда одговори на сето тоа и, следејќи ги предупредувањата и прекорите на USPTO, ги промени нејзините апликации за да го прецизира описот на нејзините стоки и услуги и лесно да се разликуваат Хонда HM заштитните знака, со што ќе се избегне грешка, конфузија или залажување. Поради тоа, USPTO ја одобри регистрацијата на Хонда за двата знака. Статусот на заштитниот знак HM и стилизираниот крилест заштитен знак HM во САД беше регистриран и обновен. Двата знака се во сопственост на Honda Motor Co. LTD во Токио, Јапонија.
Профил на компанијата и поделби
Седиштето на Хонда е во Минато, Токио, Јапонија. Нивните акции се тргуваат на берзата во Токио и на њујоршката берза, како и на берзите во Осака, Нагоја, Јапонија, Сапоро, Кијото, Фукуока, Лондон, Париз и Швајцарија.
Компанијата има претставништва низ целиот свет. Овие претставништва се сместени во Кина, САД, Пакистан, Канада, Англија, Јапонија, Белгија, Бразил, Нов Зеланд, Индонезија, Индија, Тајланд и Турција.
Нето-продажбата на Хонда и други оперативни приходи по географски региони во 2007.
Американската моторна компанија Хонда е со седиште во Torrance, Калифорнија. Корпорацијата на Хонда Канада е со седиште во Торонто, Онтарио, и се гради ново корпоративно седиште во Маркхам, Онтарио, каде што треба да се пресели во 2008 година; нејзиниот производствен дел, Канадското производство на Хонда, е со седиште во Алистон, Онтарио. Хонда исто така изведе заеднички потфати насекаде низ светот, како на пример Honda Siel Cars и Hero Honda Motorcycles во Индија, Guangzhou Honda и Dongfeng Honda во Кина и Honda Atlas во Пакистан.
Тековна позиција на пазарот
Со високите цени на горивото и слабата економија на САД во јуни 2008 година, Хонда објави пораст на продажбата за 1%, додека нејзините соперници, вклучувајќи ги и Детроит Биг Три и Тојота објавиле двоцифрени загуби. Продажбата на Хонда беше зголемена за речиси 20% од истиот месец минатата година. Цивик и Акорд беа во првите пет на списокот на продажба. Аналитичарите го препишуваат ова на два главни фактора. Прво, производната постава на Хонда се состои најмногу од мали до средни возила со високо ефикасно гориво. Второ, во последниве десет години, Хонда ги дизајнираше нејзините фабрики да бидат флексибилни, така што тие лесно можат да се преструктуираат за да произведуваат каков било модел на Хонда што може да биде во побарувачката во моментот.
Сепак, Хонда, Нисан и Тојота сè уште не беа имуни на глобалната финансиска криза од 2008 година, поради што овие компании ги намалија нивните предвидувања за профитабилноста. Економската криза исто така се прошири и во други важни компании во автомобилската индустрија. Во ноември 2009 година Nihon Keizai Shinbun објавија дека продажбата на Хонда опадна за 64.1%.
Во 2008 година на автомобилскиот саем во Пекинг Хонда го претстави Li Nian ("концепт" или "идеја") хечбек со 5 врати, и најави дека тие сакаат да развијат основен бренд исклучиво за кинескиот пазар, слично на Scion брендот на Тојота во САД. Брендот ќе се развие со 50-5- заеднички влог со Guangzhou Automobile Industry Group, воспоставен во 2007 година.
водство
<ul> <li>1948–1973 — Soichiro Honda</li> <li>1973–1983 — Kiyoshi Kawashima</li> <li>1983–1990 — Tadashi Kume</li> <li>1990–1998 — Nobuhiko Kawamoto</li> <li>1998–2004 — Hiroyuki Yoshino</li> <li>2004–2009 — Takeo Fukui</li> <li>од 2009 — Takanobu Ito</li> </ul>
Автомобили
Глобалната постава на Хонда се состои од Fit, Civic, Accord, Insight, CR-V, Odyssey и S2000. Како поборник за развивање на возила кои ќе одговараат на различните потреби и пазари во целиот свет, поставата на Хонда варира од земја во земја и има возила исклучиво за одредена област. Неколку примери за тоа се најновите Acura TL луксузен седан и Ridgeline. И двата се инженирани примарно во Северна Америка и исклучиво се произведуваат и се продаваат таму.
Honda Civic е линија на компактни автомобили развиени и произведени од Хонда. Во Северна Америка Civic е вториот модел со најдолго производство од јапонски производител, само Toyota Corolla, која е воведена во 1968 година, е во производство подолго од Civic. Civic, заедно со Accord и Prelude, ги сочинуваа Хонда возилата кои се продаваа во Северна Америка сè до 1990-тите години кога поставата на моделот беше проширена. Поминувајќи низ неколку генерациски промени, Civic стана поголем и моментално се наоѓа помеѓу Fit и Accord. Автомобилите на Хонда се дел од Големата азиска четворка (заедно со Тојота, Нисан и Хјундаи).
Ridgeline од 2006 година беше повторно воведување на концептот за Uni-Body камион. Претходни примери за овој концепт се Subaru Brat и Baja, Volkswagen Rabbit пикап и Dodge Rampage/Plymouth Scamp.
Хонда во септември 2008 година го зголеми глобалното производство за да ја задоволи побарувачката на мали автомобили во САД и пазарите во развој. Бидејќи опаѓа продажбата на лесните камиони, компанијата ја користи побарувачката во САД за да ги задржи фабриките зафатени и да го зголеми излезот на автомобили, додека пак производството на траилери и спортски автомобили е намалено.
Ridgeline, првиот влез на Хонда во пикап сегментот, доби награда за камион на годината од списанието Motor Trend во 2006 година (истата година редизајнираниот Civic доби награда за автомобил на годината од истото списание, давајќи и ја на Хонда почеста за ретка двојна победа).
Планински велосипеди
Хонда исто така го конструираше и Downhill тркачкиот велосипед, познат како Honda RN-01. Хонда има преземено неколку луѓе да го управуваат велосипедот, меѓу кои и Greg Minnaar. Тимот е познат како Team G Cross Honda. Клучната функција на овој велосипед е менувачот кој го заменува стандардниот Derailleur кој го има кај повеќето велосипеди.
Мотори
Хонда е најголемиот производител на мотори во светот. Хонда многупати била прва во многу категории, вклучувајќи го и првиот мотор кој го исполнува актот на САД за чист воздух од 1970 година (1975 CVCC).
Моторите на Хонда ги напојуваа сите 33 коли на почетното поле на Индијанаполис 500 2010 и за петтата по ред трка, немаше никакви откажувања на моторите за време на водењето на Memorial Day Classic.
Хонда, иако е позната како моторна компанија, никогаш нема конструирано V8 за патнички возила. Во доцните 1990-ти години се спротивстави на отпорот на нејзините американски дилери на V8 мотор (којшто би го виделе употребен кај Хонда спортските автомобили и Acuras), наводно испраќајќи им пратка со V8 пијалаци за да ги замолчи.
Роботи
Роботот на Хонда ASIMO како проект за истражување и развој ги собра стручњаците за да создаваат робот кој оди, танцува и управува со чекорите. 2010 ја обележува годината кога Хонда разви машина која е способна да ги чита мозочните бранови на корисниците за да го движат ASIMO. Системот користи шлем покриен со електроенцефалографија и речиси инфрацрвени спектроскопски сензори кои ги следат електричните мозочни бранови и протокот на крвта во мозокот – сигнали коишто малку се менуваат за време на човековиот процес на мислење. Корисникот помислува на еден од ограничените гестови кои ги сака од роботот, кој е опремен со експертска машина.
Авиони
Хонда исто така била предводник во една нова технологија во нејзиниот HA-420 HondaJet, која овозможува нови нивоа на намалено влечење, зголемена аеродинамика и ефикасност на горивото, и со тоа намалување на оперативните трошоци.
Мотоспорт
Хонда исто така беше активна и во Мото спортот, како Гранд Прито со мотори, супербајк трки и други
Автомобили
По 1965 година Брахамс поддржуван од Хонда во 1966 година доминираше на француското првенство во Формула Два  кој тогаш беше во рацете на Џек Брахам и Дени Хулм. Бидејќи таа сезона немаше европско првенство, ова беше најдоброто Ф2 првенство таа година. Во раните 1980-ти Хонда се врати во Ф2 давајќи му мотори на тимот на Рон Турнак Ралт. Турнак ги дизајнираше Брахам автомобилите во нивното поранешно вклучување. Тие повторно беа екстремно успешни. Во поврзаните вежби, компанијата Engine Developments на Џон Јуд произведе турбо Брахам-Хонда мотор за потребите на Индикар трките. Тој победи на само една трка во 1988 за Боби Рахал во Поконо.
Хонда се врати во Формула Еден во 1983 со друг партнер во Формула Два ,односно со тимот Спирит, пред нагло да се сврти кон Вилијамс во 1984. Во доцните 1980-ти и раните 1990-ти моќните автомобили на Хонда победија на 6 последователни Формула Еден конструкторни првенства. Вилијамс Ф1 ја доби круната во 1986 и 1987 година. Хонда повторно стана верна во 1988. Новите партнери, тимот МекЛарен, ги освоија титулите во 1988, 1989, 1990 и 1991. Хонда се повлече од Формула Еден на крајот од 1992та, иако поврзаната Муген-Хонда компанија постоеше сè до крајот на 1999 година и воедно победувајќи на 4 трки со Лигер и Јордан Гран Прито.
Хонда дебитираше на CART IndyCar светските серии во 1994 како доставувач на работи. На почетокот моторите беа далеку од компетитивноста, но после развивањето, компанијата придвижи 6 последователни возачи во првенството. Во 2003 година Хонда го насочи цел свој напор кон соперникот IRL IndyCar сериите. Во 2004 моќните возила на Хонда со големо мнозинство доминираа над IndyCar сериите, победувајќи во 14 од 16 IndyCar трки вклучувајќи ја и Индианаполис 500. Во 2006 Хонда стана единствениот доставубач на мотори за Индикар сериите вклучувајќи ја и Индианаполис 500. Во 2006 година Индианаполис 500, за првпат во историјата на Индианаполис 500, ја помина трката без ниеден проблем со моторот.
За време на 1998 година, Хонда сметаше да се врати во Формула Еден со нејзиниот сопствен тим. Проектот беше прекинат после смртта на нејзиниот технички директор Харви Постлетвајт. Наместо тоа, Хонда се врати како официјален доставувач на мотори за Бритиш Американ Рејсинг (БАР) и Гран Прито на Јордан. Хонда купи акции во БАР тимот во 2004 пред целосно да го купи тимот во 2005 и за првпат да стане конструктор после 1960та година. Хонда во 2006 победи на унгарското Гранд При со возачот Џенсон Батон. На 5 декември 2008 беше објавено дека Хонда ќе излезе од Формула Еден со непосреден ефект кој се должи на глобалната економска криза во 2008та. Тимот беше продаден на поранешниот директор на тимот Рос Браун и беше преименуван во Браун ГП а сега веќе Мерцедес Бенз ГП.
Мотоцикли
Honda Racing Корпорацијата (ХРК) беше основана во 1982 од страна на Ричард Хунда. Компанијата ги комбинира учествата во трките со мотоциклети насекаде низ светот со развивањето на високо потенцијалните тркачки машини. Нејзините тркачки активности се важен извор за создавањето на водечките компании за технологија употребени во развивањето на Хонда мотоциклетите. ХРЦ исто така придонесува и за развивањето на спортовите со мотоцикли преку ранг од активности кои вклучуваат продажба на тркачки мотоцикли, поддршка за сателитските тимови и програми за образование на возачите.
Сочиро Хонда, кој и самиот бил тркач, не можел да остане надвор од тркачкиот мотоспорт. Во 1959та, Хонда влезе со пет мотоцикли во трката Остров на човекот ТТ, која е најпрестижната мотоциклистичка трка во светот. Иако секогаш имале моќни мотори, на Хонда му требаш време сè до 1960та за да ја адаптира нивната шасија доволно добро за да му овозможи на Мајк Хеилвуд да им ја донесе првата победа во Гранд Прито во 125 и 250 цц класите. Хеилвуд подоцна ќе им ја донесе и нивната прва сениорска ТТ победа во 1966 и 1967. Тркачките велосипеди на Хонда беа познати по нивниот елегантен и стилски дизајн и егзотичната конфигурација на моторот како што е 5 цилиндричен мотор,со 125 кубика и со 22000 вртежи во минута и нивниот 6-цилиндричен велосипед со 250 и 360 кубика.
Во 1979, Хонда се врати на Гранд Прито за мотоциклистички трки со нивните егзотични четириударни NR500. NR500 е опремен со издолжени цилиндри, секој со осум вентили и со поврзување на прачките во парови, кои се во обид да се усогласат со ФИМ правилата кои ги ограничуваат моторите на 4 цилиндри. Хонда ги инженираше издолжените цилиндри во обид да создаде двоактни тркачи. За жал, се чинеше дека Хонда се обиде да постигне премногу за многу кратко време и експериментот не успеа. За сезоната 1982, Хонда го дебитираше нејзиниот прв двоактен тркачки велосипед NS500 и во 1983 година Хонда ги освои нејзините први 500 кубика на Гран Прито на светското првенство со Фреди Спенсер. Од тогаш, Хонда стана доминантна марка на мотоциклистичките Гранд При трки, добивајќи плетеница на највисоко ниво на титули со велосипедисти како Валентино Роси и Мик Дохан.
Во мотокрос, Хонда има победено на 6 светски првенства во мотокрос. На World Enduro првенството, Хонда има освоено 6 титули, најбрзо со Стефан Мериман во 2003 и со Мика Ахола во 2007 и 2008 година. Во набљудуваните периоди, Хонда победи на три светски првенства со белгискиот возач Еди Лежен. Тимовите кои ги користеле Хонда моторите покрај Хонда Ф1 се Јордан, БАР, Супер Агури, Вијиламс и Мекларен.
Компресиран природен гас
Honda Civic GX е единственото возило на природен гас кое е комерцијално достапно во некои делови на ОН. Honda Civic GX првпат се појави во 1998 година како фабрички изменета Honda Civic LX која била дизајнирана да работи исклучиво на компресиран природен гас. Колата изгледа и се вози исто како Honda Civic LX, но не работи на бензин. Во 2001, Civic GX беше оценета за автомобил со најчисто внатрешно согорување на моторот во светот од страна на Агенцијата за заштита на животната средина на САД (ЕПА).
Најпрво изнајмена во градот Лос Анџелес, во 2005 година, Хонда започна директно да им ја нуди на јавноста GX преку фабрички обучени дилери кои се сертифицирани за сервисирање на GX. Пред тоа, само флоти можеа да си дозволат да ја купат новата Civic GX. Во 2006 година, Civic GX беше пуштена во продажба во Њујорк, што ја прави втора држава каде што потрошувачот е во можност да го купи овој автомобил. Додавање на гориво дома е достапно за Civic GX со додавање на Фил апаратот за домашно полнење.
Флексибилно гориво
Бразилската подружница на Хонда произведе верзии на флексибилно гориво за Хонда Цивик и Хонда Фит кон крајот на 2006. Како другите бразилски возила со флексибилни горива, овие возила се движат со било која комбинација на хидрос етанол (Е100) и Е20-Е25 бензин. Првично, со цел да се тестираат пазарните преференци, производителот одлучи да произведе ограничен број на возила со мотор на флексибилни горива односно 33% од производството на Цивик и 28% од Фит моделите. Исто така, продажната цена на верзиите на флекс горивата беше повисока од соодветните бензински верзии, околу 1000 американски долари за Цивик и 650 долари за Фит, и покрај фактот дека сите други возила на флекс гориво продадени во Бразил ја имаа истата цена како и нивните бензински верзии. Во јули 2009 година, Хонда на бразилскиот пазар го пушти во продажба својот трет автомобил на флексибилно гориво, Хонда Сити.
Во текот на последните 2 месеци од 2006 година, моделите со флекс гориво продадоа 2427 модели наспроти 8546 бензин автомобили, со нагло отскокнување на 41990 автомобили во 2007 и достигнување од 93361 автомобил во 2008. Поради успехот на флекс верзиите, од почетокот на 2009 година сто проценти од Хонда автомобилите произведени за бразилскиот пазар се со флексибилно гориво и само мал процент на бензин верзијата е произведен во Бразил за извоз. Во март 2009 година, Хонда на бразилскиот пазар го пушти во продажба првиот мотоцикл со флекс гориво во светот. Произведен од страна на неговаtа бразилска подружница Moto Honda da Amazônia, ЦГ 150 Титан Микс се продава за околу 2700 американски долари.
Хибридни електрики
На крајот од 1999 година, Хонда го произведе првиот комерцијален хибриден електричен автомобил кој се продаваше на американскиот пазар, Хонда Инсајт, саме еден месец пред воведувањето на Тојота Приус, која се продаваше за 20000 долари. Првата генерација на Инсајт беше произведувана од 2000 до 2006 и имаше економија на гориво од 70 галони за проценките на ЕПА автопатот, најефикасниот автомобил на гориво во масобното производство на сите времиња. Вкупната глобална продажба на Инсајт изнесуваше околу 18000 возила.
Хонда ја претстави втората генерација на Инсајт во нејзината матична нација Јапонија во февруари 2009, и ја пушти во продажба на другите пазари низ 2009, а на американскиот пазар во април 2009. Како хечбек со 5 врати за само 19800 долари, тој ќе биде најевтиниот хибрит кој ќе биде на располагање во САД. Хонда очекува да продава 200000 возила секоја година, а половина од оваа продажба да биде остварена во САД. Од 2002 година, Хонда исто така ја продава и хибрид верзијата на Цивик на американскиот пазар. Таа беше проследена и од Хонда Акорд хибридот кој беше понуден од 2005 до 2007 година. Продажбата на Хонда ЦР-З која започна во февруари 2010 во Јапонија, стана третиот хибриден електричен автомобил на Хонда на пазарот.
Водородни горивни ќелии
Во Таканезава, Јапонија, на 16 јуни 2006, Хонда Моторс ја произведе првата линија на ФЦХ Кларити, возило со хибридни водородни горивни ќелии. Поефикасен од гас-хибридните електрични возила, ФЦХ Кларити комбинира водород и кислород од обичниот воздух за да генерира електрична енергија за електричен мотор.
Маркетинг
Официјалниот слоган на Хонда е ,,Моќта на соништата”. Таа никогаш не го користела овој слоган за да ги продава своите производи. Верувањето на господинот Хонда е дека добро изградените производи сами ќе се продаваат.
Во 2003, Хонда ја објави својата плот реклама во Велика Британија и на Интернет. За да ја направат рекламата, инженерите на Хонда направија Голдберг машина која беше целосно изградена од делови од автомобил од европскиот домашен пазар на Хонда Акорд (врз чија основа се заснова УСДМ Акура ТСХ). На разочарување на инженерите на Хонда, сите делови се земени од само две од шест рачно собрани предпродукциски модели на Акордот. Рекламата прикажуваше еден плот кој тргнува од синџир на настани кои завршуваат со движењето на Хонда Акорд и Гарнизон Кеилор кој зборува во позадина ,,Зарем не е убаво кога работите едноставно......работат?” Беа потребни 606 сета за таа да биде совршена.
Во 2004 тие ја продуцираа –Мрази Нешто- рекламата вообичаено веднаш припратена со скратена верзија на рекламата за –Невозможен сон- од 2005-2006.
Во 2006, Хонда ја објави својата Хор реклама наменета за Велика Британија и Интернет. Таа претставуваше хор од 60 луѓе кои пееја како врева од автомобил што претставуваше филм за Хонда Цивик.
Во декември 2005, Хонда ја објави две минутната панорамска реклама- Невозможен сон- снимена во Нов Зеланд, Јапонија и Аргентина која го илустрира сонот на основачот да изгради ефикасни возила. Додека ја пее Невозможен сон, човекот го зема својот тркачки шлем, го става својот трејлер на минибајкот, тогаш вози различни Хонда возила, мотоцикл, а потоа автомобил, потоа моторница, и тогаш оди преку еден водопад само за да се појави како пилот на еден воздушен балон, и како што песната завршува Гарнизон Кеилор вели ,,Јас не би можел да речам подобро за себеси”. Песната е од мјузиклите од 1960-тите –Човек од Ла Манча- испеана од Енди Вилијамс.
Во Австралија, Хонда најмногу се рекламираше за време на најголемите трки со мотори и таа беше официјален спонзор на ФИА Формула Еден во 2006 на емитувачкиот канал Десет. Всушност, тие беа само производителот кој беше вклучен во Инди Рејсинг Лигата во сезоната за 2006. Во серијата од реклами кои ја промовираа историјата на Хонда, Хонда тврдеше дека тие градат коли кои освојуваат 72 победи во Гран Прито на Ф1. Скептиците ја обвинија Хонда дека ја толкува својата тркачка историја многу либерално, велејќи дека сите од 72 победи се постигнати со моќните машини на Хонда, додека самите автомобили биле изградени и дизајнирани од страна на Лотус на Ф1, Вилијамс Ф1 и Мекларен Ф1 тимовите. Сепак, поранешните и сегашните вработени во тимот на Мекларен Ф1 тимот потврдија дека Хонда придонела повеќе од тоа што таа произведува мотори и создала неколку видови на шасии, обработка и аеродинамични делови како и финансирање. Аиртон Сена, најголемиот Ф1 возач на сите времиња, постојано повторува дека Хонда веројатно ја одигра најважната улога во неговите три светски првенства. Тој многу го почитува основачот Сочиро Хонда, а исто така е во добри односи и со Нобухико Кавамото, претседателот на Хонда во тоа време. Сена еднаш ја нарече Хонда – најголемата компанија во светот. Сепак, најголемиот дел од победите кои и се препишуваат на Хонда во рекламите биле победени од страна на автомобилите на Формула 1 кои не беа ниту изградени ниту дизајнирани од Хонда, или имале мала или никаква врска со тековните Ф1 операции на Хонда.
За последните неколку години во САД, за време на затворањето на продажбата за тековната година пред почетокот на новата модел- година, за рекламирањето Хонда имаше нов анимиран карактер едноставно познат како господин Можност, изразен преку Роб Паулсен. Обичниот човек зборува за различни договори понудени од страна на Хонда и завршува со фразата- Јас сум господин Можност- и потоа е проследено со негово тропање на екранот на телевизорот или со тупнување на звучникот на крајот на радио рекламата. Исто така, рекламите за меѓународниот хечбек на Хонда, Џезот, се пародии на добро познатите слики на поп културата Тетрис и Томас Резервоарот Мотор.